CELEX: C2004/201/29
Language: el
Date: 2004-08-07 00:00:00
Title: Υπόθεση C-262/04: Προσφυγή της Επιτροπής των Ευρωπαϊκών Κοινοτήτων κατά της Ομοσπονδιακής Δημοκρατίας της Γερμανίας που ασκήθηκε στις 23 Ιουνίου 2004

7.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 201/14
            
         Προσφυγή της Επιτροπής των Ευρωπαϊκών Κοινοτήτων κατά της Ομοσπονδιακής Δημοκρατίας της Γερμανίας που ασκήθηκε στις 23 Ιουνίου 2004
   (Υπόθεση C-262/04)
   (2004/C 201/29)
   Η Επιτροπή των Ευρωπαϊκών Κοινοτήτων, εκπροσωπούμενη από τον Walter Mölls και την Karolina Mojzesowicz, με τόπο επιδόσεων στο Λουξεμβούργο, άσκησε στις 23 Ιουνίου 2004 προσφυγή κατά της Ομοσπονδιακής Δημοκρατίας της Γερμανίας ενώπιον του Δικαστηρίου των Ευρωπαϊκών Κοινοτήτων.
   H προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Ομοσπονδιακή Δημοκρατία της Γερμανίας, παραλείποντας να παράσχει στην Επιτροπή τα αναγκαία στοιχεία για τον εκ μέρους της έλεγχο της συμμορφώσεως προς τις διατάξεις της οδηγίας 2002/77/ΕΚ της Επιτροπής, της 16ης Σεπτεμβρίου 2002, σχετικά με τον ανταγωνισμό στις αγορές δικτύων και υπηρεσιών ηλεκτρονικών επικοινωνιών (1), παρέβη τις υποχρεώσεις που υπέχει από το άρθρο 9 της εν λόγω οδηγίας,
            
         
               —
            
            
               να καταδικάσει την Ομοσπονδιακή Δημοκρατία της Γερμανίας στα δικαστικά έξοδα.
            
         Ισχυρισμοί και κύρια επιχειρήματα:
   Κατά το άρθρο 9 της οδηγίας 2002/77/ΕΚ, τα κράτη μέλη όφειλαν να παράσχουν στην Επιτροπή το αργότερο έως τις 24 Ιουλίου 2003 τις πληροφορίες που θα της επέτρεπαν να επιβεβαιώσει τη συμμόρφωση με τις διατάξεις της οδηγίας αυτής. Η προθεσμία αυτή παρήλθε χωρίς η Ομοσπονδιακή Δημοκρατία της Γερμανίας να παράσχει στην Επιτροπή τα κατά το άρθρο 9 απαιτούμενα στοιχεία.
   
      (1)  ΕΕ L 249, σ. 21.